cyanic-selkie/wikianc huggingface dataset:
Corcoriga
Corcoriga, de sa Familia Cucurbitacee. Pianta ervosa, coltivada, cun fozas mannas e fiores grogos. Su fruttu de custu tipu de corcorija no est tantu mannu, e bi nd ada de diversas misuras, allongau, cun corza irde o bianchitta. Si nd agatada meda in beranu e in istiu. Usada meda in coghina. Si consumada buddida, frissa, o cotta in su furru.
Bonolva
Bonolva est una idda de 3.318 abitantes in provintzia 'e Tathari.
Malu Entu
Malu 'Entu (in italianu Mal di Ventre) est un'ìsula de su Mari de Mesu chi est posta 7 km (3,5 mìglias marinas) a illargu de sa Peninsula de su Sinis, in sa costa tzentru-otzidentali de sa Sardigna. S'agatat in sa Provìntzia de Aristanis a intru de su territòriu de su comuni de Crabas. De su 1997 est parti de s'area mania Peninsula de Sinis-Insula de Malu Entu.
Nòmini
Sa furriadura in limba italiana de su nòmini, chi torrat a coa a su sèculu de 19, si depit a su dominadori piemontesu e non correspondit in significau cun su chi tenit in sadru, sendi istetia fata chentza critèriu limbìsticu e filolòzicu. Chi su nòmini in sadru est istetiu giau po su 'entu meda forti de maistrai a chi s'isula est sugeta, su in italianu cherit narri in sadru "daori de brenti". Est prus a prestu possibili chi sa tradutzioni fessit fata chirchendi de agatai una simbillàntzia genèrica intra is sonus de is fueddus in is duas limbas. Esemprus de furriaduras fantasiosas in is nòminis de localidadis nd'at de su restu àturus in Sardigna (unu esempru intra tantis est s'apendìtziu de su Margine Rosso, in su comuni de Cuartu Sant'Aleni, chi est una furriadura chi pagus acàpius agatat cun su nòmini sadru de "Marxiani Rubiu").
Zeografia
Zeolozicamenti s'ìsula est meda antiga e rappresentat un relitu de sa prus remota orozenesi Sardu-Corsa chi at dividiu definitivamenti is duas isulas sorris de s'àrea intra s'attuali Catalugna e sa Provenza, comenti testimonzant is formatzionis impedradas de cristallus de quarzu de sa fini de su Mesuzoicu.
Tenit una tirada de 0,8 km² e s'artiori massimu est de 18 metrus subra su mari. A causa de su bentu de maistrai chi suat de NO po manna parti de s'annu, sa costera est arenosa in su chirru orientali, in cuddu otzidentali est imbetzis de rocca sendi custu parau in fachi a su bentu.
S'isula est disabitada, mancai turistas no ndi mancant mai spetzialmenti in s'istadi candu cun imbarcatzionis piticas e mannas fattas po su diportu illompint de is localidadis costeras de acanta.
Passau de pag'ora
In su mesi de austu 2008 s'ìsula, chi non tenit bividoris, est diventada nodia po essi istètia ocupada de unu grupu indipendentista ghiau de Sarbadori Meloni (prus connotu comente Doddore Meloni), cun s'obietivu de otènni su riconnoscimentu internatzionali de s'isula comenti "Repùblica de Malu 'Entu".
Meloni at mandau su progetu suu siat a is Natziones Unidas, siat a su chi insaras fiat presidenti se su cunsizu de is ministrus italianu, Silvio Berlusconi, e at dimandau a su comuni de Crabas sa residèntzia in s'ìsula po giai unu signìficu prus forti a s'intentu suu. Intra atras cosas at fatu fintzas coniai banconotas cun sa fachi sua, chi beniant a essi moneda de s'istadu. In su grannazu de su 2009 una lòmpida de su corpus forestali, de su càstiu ambientali e de sa capitaneria de portu, at fatu isbarratzai is indipendentistas, cun imputu fintzas de ai addanniau s'ambienti e de ai ismaltiu illitzitamenti aighinzu chi aiant fatu in is mesis de ocupatzioni de s'ìsula.
SNCF
Sa SNCF (Société Nationale des Chemins de Fer Français) est s’entidade pùbriga chi zestionat su trasportu ferruviàriu in Frantza.
Malu Entu
Passau de pag'ora
Malu 'Entu, in beridadi, fiat zai istetia a su tzentru de unu cumplotu separatista in is annus 80, a òpera de is grupus indipendentistas sardus de s'època. Segundu a atrus però no fiat unu cumplotu indipendentista ma unu imbentu de is servìtzius segretus italianus po ghetai iscretia in su movimentu sardista chi si fiat isvilupendi in cussus annus.
SNCF
S’EPIC, ch’impreat unas 160.000 pessones (datu de su cumintzu de su 2.010) pro unu ballùmene de bentas de 17.800 milliones de euros (2.009), isvilupat un’atividade dupra: - impresa ferruviària chi s’òcupat de s’aprofetamentu cumertziale de sos servìtzios de trasportu ferruviàriu de biazadores e mercantzias, a tràmunu de 4.500 milliones de euros de allogu abonados à RFF; - aprofetamentu e mantenimentu, a contu de su RFF, de sa retza nassionale de sos caminos de ferru frantzesos (a mèdiu de una cumbentura de zestione).
Tony Garnier
In su 1901, poi de importantes istudios de sociologia e problemas architetonicos, aiat cominzadu a formulare una soluzione a sos problemas de s'urbanistiga. S'idea sua de base fit de ischirriare sos ispazios in base a sa funziones chi aiat divisu in battoro categorias including tempus liberu e recreatzione, industria, trabagliu e trasportos. Sas teorias suas Garnier las aiat publicadas in d'unu trattadu Une cité industrielle (Una tzitade industriale) in su 1918. In sos annos a sighire custa idea de divisione de sas funziones urbanas fini istadas leadas in considerazione da sos membros de su CIAM e in ispetzies dae Le Corbusier. Parte de custas suas teorias fini istadas iperimentadas in sa tzitade sua Lione gratzias a s'interessamentu de su sindigu Édouard Herriot.
Mela pirongia/campidanesu
Sa mela pirongia (Cydonia oblonga, Mill. 1768) est una mata de sa familla de is Rosaceae comenti sa mata de sa mela (Malus domestica) e cussa de sa pira (Pyrus).
Calendàriu Giulianu
Su Calendariu Giulianu est unu calendàriu chi fit istadu introdottu in 46 a.C. (708 AUC) dae Giulio Cesare, dae ue leat su numene, in sostitutzione de su Calendàriu Romanu. Intradu in vigore in su 45 a.C. (709 AUC). Fit istadu su calendariu utilizadu in guasi tota s'Europa primu de esse' sostituidu dae su Calendàriu Gregorianu.
Nuxis
Nuxis est unu comunu de 1.703 abitantes de sa provìntzia de su Sulcis Igresiente.
Su nòmini benit de sa paràula (fueddu) "nuxi" in italianu "noce" cussu poita s'at a pensai ca in àrboris de sa nàscita de sa bidda pròpia, sa ruga printzipali fiat prena, in ambus is làdus, de matas de nuxis. Su bistiri tìpicu, a bala de totu siat in su Sulcis, tennit connotaus tìpicu de su Campidanu, commenti cussu de usai seda e tessidus ca càmbiant colori in me de su soli.
Sa mantìllia de totu su Sulcis tennit a Nuxis su colori birdi acuamarina e biancu, a diferèntzia de cussu de Bidd'e Crèsia ca est asulu a càmbiu de cussu.
Istòria
In su territòriu de Nuxis ndi biviant de su perìodu neolìticu, comenti testimòniat sa necròpoli de S'Acqua Cadda (cultura de Monte Claro). De s'edadi de su brunzu, ddoi ant arrastrus de nuraghes e de su putzu sacru de Tattinu.
In su sèculu XVIII, su territòriu e sa bidda torrant a si popolai, lompendi a essi una de is prus de importu de su Sulcis. In su 1957 otennit s'autonomia comunali, separendisì de Santadi.
Bultzi
Bultzi est una bidda de 634 abitantes in sa provincia de Tathari.
Calendàriu gregorianu
Su calendàriu gregorianu, chiamadu finas calendàriu cristianu, est su calendàriu chi est istadu reconnottu e atzetadu a livellu internatzionale comente calendàriu tzivile.
Su calendàriu gregorianu est istadu istituidu dae Papa Gregòriu XIII (dae innoi su nùmene) su 4 de santugaine de su 1582. Oe est ufitziale in belle totu sos Paisos de su mundu.
Vararo
Vararo (Varée in lombardu) est una fratzioni de su comunu de Cittiglio, chi fait parti de sa provintzia o Meria de Varese. Sa bidda s'agatat intra de is montis Sasso del Ferro, Monte Nudo e Pizzoni di Laveno a 725 m de artesa in pitzus de su mari.
Santu patronu de sa bidda est Santu Bernardu, festau su 20 de aùstu; is bividoris funt tzerriaus vararesus.
Fintzas a s'annu 1927, annu de annessioni a su comunu de Cittiglio (R.D. 12 aùstu 1927, n. 2443), Vararo fiat unu comunu autonomu.
Mùsiga/campidanesu
"Sa vida senze mùsica no est vida (Friedrich Nietzsche), La caduta degli dei"
Sa mùsica est s'arti de sa generatzioni e de sa combinatzioni de sonus chi, sighendi determinatas liggis fisicas e conventzionis formalis, espressadat unu stimulu fisicu e emotivu passendi pro s' apparau uditivu. Sa generatzioni de sonus succedidi, solitamenti, cun sa boxi umana (cantu) o cun instrumentus artifitzialis (strumentus)
Andreas Fridolin Weis Bentzon
Andreas Fridolin Weis Bentzon (Copenaghen, 1936 – Copenaghen, 1971) est istadu unu musicologo danesu.
Est istadu su primu istudiosu a s'occupare in manera iscientifiga de sas launeddas, s'istrumentu musicale originariu de sa Sardigna.
Noa
Noa, nùmene de arte de Achinoam Nini ( אחינועם ניני in ebraicu أخينعوم بنت نيني in arabu)(Tel Aviv, 23 làmpadas 1969), est una cantante israeliana. In varias occasiones at interpretadu cantos sardos, e aiat collaboradu cun Andrea Parodi.
Boruta
Boruta est una bidda de 318 abitantes in sa provincia de Tathari.
Banditi a Orgosolo
Banditi a Orgosolo est unu film de su 1961 direttu dae Vittorio De Seta. Su film est ambientadu in Barbagia in Orgosolo edd'est istadu intepretadu dae attores non professionistas, dae zente de sa idda. Prima dei custu, in sos annos '50, De Seta aiat giardu duos documentarios sempre subra sas conditziones de sa Barbagia: Un giorno in Barbagia e Pastori ad Orgosolo.
Filmadu in bianco e nero, est istadu presentadu in sa 22ª Mostra internazionale d'arte cinematografica di Venezia e aiat binchidu su premiu Migliore Opera Prima. Su film giradu in sardu est istadu doppiadu in limba italiana.
DDT
Su para-dicrorodifeniltricroruetanu o DDT est unu sòlidu incolore artamente idrofòbigu, cun unu fragu lizeru a cumpostu aromàtigu croridadu; est belle insolùbile in s’aba, peroe tenet bona solubilidade in su prus de sos issorvidores orgànigos, in sa rassura e in sos ozos. Su nùmene IUPAC esatu est 1,1,1-tricroru-2,2-bis(p-crorufenil)etanu, abreviadu in Dicroru-Difenil-Tricroruetanu, dae ue s’acrònimu DDT.
Fiat istadu su primu contrababautzos modernu e est sempermai su prus cunnotu; fiat istadu impreadu dae su 1939, mescamente pro bincher sa malària. In Itàlia, s’amentat in particulare s’impreu suo cun custa finalidade in Sardinna, in ue sa maladia fiat endèmiga, chi aiat permìtidu de l’israighinare. S’iscoberta sua comente contrababautzos fiat istada de Paul Hermann Muller su chìmigu isvìtzeru, in sa busca de unu produtu eficassu contra a sos priogos, peroe sa nàschida sua remontat a Othmar Zeidler su chìmigu austrìagu, chi l’aiat sintetizadu in su 1873.
Fiat istadu isseberadu comente produtu pro gherrare contra a sa tzìntzula anofele, responsàbile de s’ispainadura de sa malària, ca si creiat chi, mancari essende artamente tòssigu pro sos babautzos, èsseret inofensivu pro s’òmine. A sos cumintzos, fiat istadu impreadu cun èsitu pro cumbater s’ispainadura de sa malaria e de su tifu, siat in sa pobuladura tzivile ch’in sa militare. Paul Hermann Muller su chìmigu isvìtzeru fiat istadu galardonadu in su 1948 cun su Prèmiu Nobel in Fisiolozia e Meighina “pro s’iscoberta de s’eficàssia manna de su DDT comente benenu de cuntatu contra a medas artropodos”.
In su 1962, un’ativista ambientalista amerigana, Rachel Carson, aiat pubrigadu su libru “Beranu mudu”, chi denuntziaiat su DDT comente causa de su cancru e dannosu in sa reproduidura de sos puzones, chi nde minimaiat sa grussària de su cogozu de sos oos. Su libru aiat causadu istrèpitu in s’opinione pùbriga; su resurtadu fiat istadu ch’in su 1972 su DDT fiat istadu proibidu pro s’impreu agrìculu in sos IAA e aiat bidu naschende su moimentu ambientalista. Su debate est galu allutu pro su chi pertocat s’impreu suo in su gherronzu de sa malària, in unos cantos paìsos de s’Àfriga e de s’Ìndia, in ue sa malària est endèmiga, s’arriscu de tumore dèvidu a su DDT si podet fagher segundàriu a petus de su minimonzu de s’inchirinu elevadu de mortalidade dèvidu a sa malària. In su barigare de su 2006, s’Organizadura Mundiale de sa Salude (OMS) at decraradu chi su DDT, si est impreadu in manera curreta, non diat cunzugher arriscos pro sa salude umana e chi su pestitzida diat dever cumparrer a faca de sas tzintzuleras e de sos meighinales comente istrumentu de pelea contra a sa malària.
Mèndula
Sa Mèndula (Prunus dulcis) est un arvure non tantu manna. Creschet in s'Europa meridionale ma puru in Amèrica, in terrinos siccos. Frores biancos, e fiorit chito in beranu.
Su frutu: s'iscortza est tostada e si depet ischitzare: intro bi est su chiu (chi podet èssere druche o ranchidu a segunda de s'ispètzia) e si impreat po fàghere druches e po su turrone.
Tao Te Ching
Su Tao Te Ching (o Dàodéjīng (pinyin), in cinesu 道德經, est un obera breve cumposta solu de 5.000 caratteres. Si cumponet de ottantunu capitulos. Su liberu est ambiguu e diffitzile a cumprendere. In pius medas pensana chi sas taulittas chi cumponian s'iscrittu si sian potidos isolvere in su tempus, a tales chi sos caratteres de s'iscrittura frotzis si sunu misciados: pro custu fattu b'at tantas chistiones interpretativas e de lettura. S'obera pro seculos est istada attribuida a Lao Tze, ma non b'ada documentazione in meritu.
Lìberu comunu de Tàtari
Su gai naradu Lìberu comunu de Tàtari est istadu un'istadu sèmi-indipendente chi s'agataiat in Sardigna intre su de XIII sèculos e su de XIV sèculos e cunfederadu in antis a Pisa e a fatu a Gènova.
Istòria
Segundu s'istòricu Francesco Cesare Casula su comunu fiat nàschidu in su 1272 a pustis de sa fine de su Giuigadu de Torres de chi, in s'ùrtimu perìodu, fiat istadu capitale.
In su primu perìodu sos podestades fiant istados pisanos, incarrigados dae sa populatzione de sa comuna de acumprire su guvernu suo cun giustìtzia, obietividade e impartzialidade.
Bòtidda
Bòtidda est una bidda de 760 abitantes de sa Tzitade metropolitana de Tàtari.
Lìberu comunu de Tàtari
Istòria
A segus, a pustis de sa bisastrada Batalla de sa Melòria e sa paghe de Fucecchio chi fiat sighida, firmada in su 1293, Gènova fiat resìssida a pònnere a podestades funtzionàrios lìgures.
Fiat istadu in cuss'època chi Tàtari si fiat frunida de còdighes de lege, naradas Istatutos Tataresos, agiornados a pustis in època arborense e duncas in fatu de sa ruta de su Lìberu comunu.
A pustis de s'arribu de su tando infante Alfonsu IV de Aragona a cabu de sa flota cadalana de su babbu, su Lìberu comunu si fiat ofèridu de si fàghere vassallu de su Rennu de Sardigna e Còrsica - dae pagu costituidu - peri s'imbasciadore Guantino Catoni.
Istatutos Tataresos
Is gai narados Istatutos de Tàtari sunt atos formales e bàndidos cun sos cales fiat istabilidos sos printzìpios organizativos e istitutzionales de sa tzitade de Tàtari e de sa cussòrgia sua.
Sa prima còpia a nois abarrada est de su 1316, in su tempus de su podestade genovesu Cavallino degli Honestis, e est iscrita in limba latina, mancari nde permanentat una fintzas in limba sarda in sa variedade logudoresa. Est cumposta dae tres libros, chi cuntentent de pare a pare 160, 38 e 50 capìtulos.
Su primu libru trataiat de su deretu pùblicu internu e sas matèrias econòmicas, de su cummèrtziu, de sos deretos e de sa guàrdia urbana.
Su segundu pertocaiat su deretu tzivile e istabiliat s'amministratzione de sos benes privados.
Su de tres trataiat imbetzes de su deretu penale e istabiliat sas penas pro onni delitu
Benìn
Su Benìn (AFI: /beˈnin/[4]; in frantzesu /beˈnɛ̃/), ufitzialmente Repùblica de su Benìn, est un'Istadu de s'Àfrica otzidentale, in pretzedentemente connotu cun su nùmene de Dahomey. Tenet istèrrida de 112.620 km² e contat unos 8,8 milliobes de bividores. S'acarat in su sud a su Golfu de su Benìn, in ue sa costa mesurat belle 120 km, làcanat a ovest cun su Togo, a est cun sa Nigèria e a nord cun Burkina Faso e Niger. Non cheret confùndidu cun su regnu de su Benìn, connotu fintzas che a regnu de Edo, chi est oe isparèssidu e chi at tentu orìgine in sa zona a ovest de su delta de su riu Niger. De custu regnu abarrat oe in die s'istadu de Edo, chi faghet parte de sa repùblica federale de Nigèria e tenet a capitale Benìn City. Sa limba ufitziale est su frantzesu.
Su Benìn est una repùblica presidentziale. Sa capitale est Porto-Novo, ma sa sede de su guvernu est Cotonou. Est istadu membru de su ECOWAS.
Istòria
Su regnu Africanu de su Dahomey at tentu orìgine in Benìn. In su de 16 sèculos su regnu, guvernadu dae unu Oba, s'isterriat ultres is atuales làcanas, ammuntende una parte manna de s'Àfrica otzidentale. Fiat fortemente tzentralizadu e aiat istabilidu relatziones cumertziales fundadas in sa trata de sos iscraos cun is europeos, in piessignu cun is colonizadores portughesos e olandesos lòmpidos in ie a acabi de su de 15 sèculos.
In su de 18 sèculos, su Dahomey aiat incumentzadu a s'iscontzare, dende tando sa possibilidade a is frantzesos de pigare su controllu de s'àrea in su 1892. In su 1899, su territòriu fiat intradu a fàghere parte de sa colònia de s'Àfrica Otzidentale Frantzesa, ancora cun su nùmene de Dahomey. In su 1958, ddi fiat garantida s'autonomia che a Repùblica de su Dahomey, e sa prena indipendèntzia at fatu in su 1960.
S'indipendèntzia fiat sighida dae unu perìodu trumentadu, e fiant acontèssidos golpes medas e càmbios de regìmene in antis chi su controllu de su pòdere esseret pigadu dae Mathieu Kérékou, in su 1972. Issu at istabilidu unu regìmene de tipu marxista, e in su 1975 su paisu fiat torradu a numenare Repùblica Populare de su Benìn. Su regìmene de sa Repùblica Populare de su Benìn aiat padèssidu mudàntzias importantes durante s'esistèntzia sua: unu perìodu breve de natzionalismu (1972-1974); una fase sotzialista (1974-1982); e una fase de abertura cara a is paisos otzidentales e su liberalismu econòmicu (1982-1990). In su 1974, suta de s'influssu de is giòvanos rivolutzionàrios su guvernu aiat printzipiadu unu programma sotzialista de nazionalizatzione de is setores istratègicos de s'economia, sa reforma de su sistema educativu, sa criatzione de cooperativas agrìculas e de istruturas de guvernu locale noas, e una campagna pro irraighinare is "fortzas feudales", contende su tribalismu. A sa fine de is annos otanta, Kérékou at abbandonadu su marxismu e at incumentzadu una transitzione dae su sotzialismu a su capitalismu. Fiat bìnchidu in is eletziones de su 1991, ma est torradu a su pòdere cun su votu de su 1996. Dae su 2006 su presidente elègidu est Yayi Boni. Is ùrtimas eletziones presidentziales sunt acontèssidas su 13 martzu 2011, e ant bidu sa cunfirma torra de Yayi Boni.
Salighe
Sàlighe o sàlixi (Salix babylonica) de sa Familia Salicacae. Arvure chi creschede in terrinos umidos. Sa linna no est tantu dura, sos ramos sunt longos chi calana fintzas a terra, fozas minores; s'agatada in giardinos e parcos; est una pianta po ornamentu.
Tel Aviv
Tel Aviv (in ebraicu: תל אביב-יפו chi bolit nai letteralmenti: su montiju de su eranu; in arabu: تَلْ أَبِيبْ - يَافَا Tal Abīb-Yāfā) est una tzitade israeliana in sas costas de su Mediterraneu. Tel Aviv est finas su centru de s'area metropolitana prus manna e populada de Israele, edd'est finas su printzipale centru econòmicu.
Lincoln (Nebraska)
Lincoln est una tzitade de de unos 260.000 bividores de sos Istados Unidos de Amèrica capitale de s'istadu federadu de Nebraska e sea de sa Contea de Lancaster.
A pustis de sa bochidura de su presidente Abraham Lincon de su 1865, sa bidda in onore suo aiat mudadu nòmene in Lincoln e in su 1867 fiat fata capitale de su istadu cunfederadu nou de Nebraska.
Pierre-Jean De Smet
Pierre-Jean De Smet (Dendermonde, 30 de bennalzu 1801 - St Louis, 23 de maju 1873) Gesuita belga, missionariu in Sos Istados Unidos, in mesu a sos nativos Americanos de Sa Montagnas Roccalzas. Esploradore, medas boltas ada attraversadu Sa Montagnas Roccalzas. Est resessidu a incontrare son nativos (Nez Perce, Nares Bucados, Flatheades, Concas Piattas, Cheyenne, Sioux ) diventende amicu fidadu. Ada incontradu duas boltas Abramo Lincoln, est istadu ”Plenipotenziario Negoziatore” po sa cufferentzia de paghe de Fort-Laramie (1851) e de Fort Rice (1868) tra sos biancos e-i sos pedde ruia.
Giuseppe Castiglione
Giuseppe Castiglione (Milano 19 de làmpadas 1688 - Pechino 17 de làmpadas 1766). Gesuita, pintore, missionariu in Cina, inue arrivada su 1715. Appretziada meda s'abilidade sua in sa pintura. Pintore de corte suta s'imperadore Qianlong. Ada leadu su nomene cinesu de Lang Shi Ning.
Trigu
Trigu est su nomini generigu po nominai parti dei is spetzias de su generi Triticum de sa familla de is Graminacee o Poacee.
È usato per indicare sia la pianta che le cariossidi di tali piante.
Dominique Fernandez
Dominique Fernandez, nàschidu su 25 de austu de 929 in Neuilly-sur-Seine, est un’iscritore, romanzeri, issazista e grandu biazadore frantzesu, membru de s’Acadèmia frantzesa.
Est fizu de Ramon Fernandez, dipromàtigu de orìzine messigana, cullaboratzionista, a su cale l’at dedigadu in su 2009 unu libru, “Ramon”, e de Liliane Chomette, normaliana, nàschida in Saint Anthème (Puy de Dôme) s’1 de abrile de 1901, professora de matèrias literàrias.
Dischente de s’Iscola normale arta, agrustadu de italianu in su 1.955, Dominique Fernandez devenit in su 1957 professore in s’Istitutu frantzesu de Nàpules. In su 1968, presentat sa dissertadura sua subra de “Su disintzertu de Pavese” e devenit dutore in matèrias literàrias. Posteriormente, est numenalizadu professore de italianu in s’universidade de s’Arta Bretanna in Rennes.
Partzit su tempus suo intre su traballu suo de imparadore, s’iscritura de sos libros suos e su redatamentu de sos artìgulos suos pro “La Quinzaine littéraire”, “L’Express”, sa rebista isvìtzera de arte e curtura “Artpassions” o “Le Nouvel Observateur”. Retzit su Prèmiu Medici in 1.974 pro “Porporinu o sos mistèrios de Nàpules", contu de unu castradu in s’Itàlia de su de XVIII sègulos. In su 1982, su romanzu suo basadu in sa bida de Pasolini, “In sa manu de s’ànghelu”, est galardonadu cun su Prèmiu Goncourt.
A sos 77 annos, Dominique Fernandez est istadu elèghidu in s’Acadèmia frantzesa s’8 de martzu de 2.007, in sa sea dassada iscaitza dae s’òbitu de Jean Bernard su professore, e retzidu suta de sa Cùpula su 13 de nadale de 2.007 dae Pierre-Jean Remy.
Est s’imbentore de sa “sigobiogafia”. Grandu biazadore, ispetzialista de s’arte baroca e de sa curtura italiana, Dominique Fernandez at batidu dae sos numerosos suos biazos a Itàlia, Boèmia, Portugallu, Rùssia, Sìria, Brasile o Bolìvia contos illustrados dae Ferrante Ferranti su fotògrafu, cumpanzu suo pro bìndighi annos.
Non faghet mistèriu de s’omosessualidade sua, revelada a su pùbrigu a s’ora de sa pubrigadura de “Porporinu o sos Mistèrios de Nàpules”, in su 1975, e a pitzos de sa cale at iscritu in particulare in s’òbera sua “S’isteddu in colore de rosa” (1978). In su 1999, leat sa defesa de su PACS. Decrarende-si comente “su primu acadèmigu abertamente omo”, at fatu figurare a Ganimede in su pomu de s’ispada sua.
Est istadu cojuadu dae su 1961 a su 1971 cun Diane de Margerie, dae sa cale at tentu unu fizu, Ramon Fernandez (naradu che zaju suo) e una fiza, Laetitia. Dominique Fernandez at bìvidu in un’istatzu gadduresu a sos cumintzos de s’abentura turìstiga manna de sa Costera Ismerarda.
Omar Sharif
Omar Sharif (in Arabu:عمر الشريف) aiat istudiadu in s'Universidade de su Cairo inue si fit laureadu in matematica e fisica e aiat cominzadu a faghere s'attore in su 1953.
Biddanoa Monteleone
Biddanoa Monteleone est una bidda de 2.588 abitantes in sa provincia de Tathari.
Geografia
A guasi 600 m. subra su mare, posta in d'una costa soliana dae inue si godint panoramas ispantosos subra s'Alighera, porto Conte, Tàtari fintzas a sos montes de Gallura, e dae un'atera ala fintzas a sa serra de su Màrghine. Totu su territoriu, meda estesu, est unu altipianu. Parte de su territoriu arrivat a mare, sa marina, po 14 km. Est isviluppada sa pastoritzia: arveghes, baccas e caddos. In territoriu de Iddanoa s'agatat su zassu archeologicu de Nuraghe Appiu cun unu villaggiu nuragicu bogadu a pizu dae pagos annos. Afacca a custu nuraghe una tumba de zigantes e un ateru nuraghe pius minore. In territoriu de Iddanoa s'agatat sa necropoli de Pottu Codinu, cun noe tumbas. In una ant agatadu una istatuetta de una dea-madre, in pedra. In territoriu de Iddanoa, su Monte Minerva, massissu, inue esistit una riserva naturalistica. Sempre in territoriu de Iddanoa naschet su Temo, unu riu chi in ijerru carrada abba, ma si sicada guasi in s'istiu. Una diga at formadu unu lagu artificiale, su lagu de Monteleone Rocca Doria, e chi evitat allagamentos a Bosa, e frunidi abba a biddas  meda de su circondariu. Una istrada aberta dae pagos annos calat a mare, a s'ispiaggia de Poglina, in territoriu de Iddanoa.
Asmara
Geograficamente Asmara est posta in sa regione eritrea tzentrale de Maekel. Est connota pro s'architetura modernista italiana, rasta de s'antigu poderiu coloniale italianu.
Biddanoa Monteleone
Curtura
Sa cultura, in custos ùrtimos annos ada postu passos in custa Idda. Su Palatu e sa Iscolas, fut s'iscola elementare, imponente e fraigada in su 1896. Como est usada comente logu inue faghent espositziones ispetzialmente de fotografia de autores italianos e istranieros. Sa Domo Manna, est un àteru logu espositivu. In d'un ala b'est unu Museu etnograficu cun trastes e istelzu po faghere su pane, po faghere su casu e po trabagliare sa lana cun su telalzu (tapetos, mantas, fressadas ecc). Sa idda est imminorighende: in unu seculu at perdidu 3.000 abitantes! Meda biddanoesos sunu calados a s'Alighera. In Biddanoa esistit una Banda musicale dae paritzos annos, b'est puru unu Coro maschile chi cantat in sardu e s'est esibidu in logos meda in Sardigna a a fora, e esistit puru unu Coro  de  solu  feminas po su cantu in sardu. Esistit puru unu Gruppu folcloristicu, bravu po sos ballos sardos. Sa 'idda est divisa in duas partes, su centru istoricu, cun domos in pedra, de unu tzeltu valore, ma domos meda como sunt boidas e in abbandonu, e sa parte noa a nord e a sud de sa idda e una zona po attividades produdittivas. In su centru istoricu bi sunt tres crejas: Santu Neneldu, sa parrocchiale,in istile goticu aragonesu, ma at tentu diversos interventos; Santa Rughe, de su 1600, e su Rosariu puru de su 1600, in s'una e in s'atera, altares de linna de unu tzeltu valore. A 3 Km dae sa idda su santuariu de Nostra Segnora de Interrios. Sa festa, manna, su 8 de cabidanni. Affacca a sa creja, unu fraigu mannu, una olta colonia po pitzinnos in s'istiu, como a poi chi l'ant acconza e mezorada, logu de incontros po pitzinnos e giovanos.
In Biddanoa est naschidu Remundu Piras, poeta improvvisadore de sos pius mannos de Sardigna. Ateros poetas improvvisadores naschidos in Biddanoa: Bucianu Nieddu (1879-1929), Salvatore  Mortello (1881-1950), Angelinu Pedrete (1890-1913), Barore Riu (1911-1978).
Campofelice di Fitalia
Campofelice di Fitalia (Campufelici di Fitalia in sitzilianu) est unu comunu de 595 abitantes de sa provìntzia de Palermu.
Casteddu Sardu
Casteddu Sardu (in tataresu Caltheddu Saldhu) est una bidda de 5.679 bividoris me sa meria o provincia de Tathari.
Josip Broz Tito
Josip Broz Tito (in carattere cirillicu: Јосип Броз) (Kumrovec 1892 - Lubiana, 1980) fut maresciallu e presidente de Iugoslàvia.
Rintzola
Rintzola o nitzola, (Corylus avellana) de sa Familia Betulacee. Mata, cun meda ramos chi partini dae terra. Fozas bastante mannas cun tenache longu. Creschede in collina o in montagna no tantu alta. Su fruttu: su chiu chi si mandigada o s'impreada po druches e po turrone o cicolatte, s'agatada intro una iscortza dura, tunda chi cherede ischitzada.
Liornu
Liornu est una comuna italiana de 156.582 abitadores, cabitale de sa provìntzia tuscana a su matessi nùmene.
Sa de tres leadas de sa rezione pro pobuladura a pustis de Frorèntzia e Pradu, sa de chimbe de s’Itàlia Tzentrale e sa de bintibator de s’Itàlia, istranzat a sa sola belle sa metade de sos abitadores de sa provìntzia sua pròpia; cun sas comunas probianas de Pisa e Collesalvetti, in prus de custu, custìtuit unu cùcuru de su gasi naradu “triàngulu industriale”, chi sa pobuladura grobale totalizat addae de 260.000 abitadores.
Est postu a longu de sa costera de su Mare Tirrènigu e est unu de sos portos italianos prus importantes, siat de transitadorzu cumertziale siat turìstigu, gasi etotu che unu tzentru industriale de sinnìfigu nassionale.
Intre totu sas leadas tuscanas est abaliada avesarmente comente sa prus moderna, mancari in su territòriu suo s’agatatent diferentes testimonias istòrigas, artìstigas e architetònigas subrabìvidas a sos bombardamentos massivos de sa segunda gherra mundiale. Sa bidda, chi s’est isvilupada in manera cussideràbile dae sa segunda metade de su de XVI sègulos a boluntade de sos Medicis a sa prima e de sos Lorenas in fatu, fiat istada unu portu francu importante frechentadu dae numerosos mercaderis istranzos, sea de cunsolados e cumpanzias de navegadura. Custu aiat cuntribuìtu a afirmare, zai dae s’agabu de su millichimbighentos, sos caràteres de bidda murtiètniga e murticurturale pro esselèntzia, de sos cales, casu azomài ùnigu in Itàlia, subrabivint istigas importantes comente crèsias e campusantos nassionales, palatzos, billas e òperas de utilidade pùbriga ligadas in manera indissotziàbile a sos nùmenes de sas comunidades istranzas importantes chi aiant frechentadu su portu francu finas a sa segunda metade de su milliotughentos. Custa bogassione internassionale nch’aiat zutu a identifigare sa bidda comente Leghorn in su Rennu Aunidu e in sos IAA, Livourne in Frantza, Liorna in Ispanna, eac., in modu assimizadore a sas cabitales de istadu prus importantes de s’èpoga.
Intre su de XIX sègulos e sos primos annos de su millinoeghentos, parallelamente a s’incaminamentu de su protzessu de industrializadura, Liornu fiat istadu finas unu destinu turìstigu de sinnìfigu internassionale pro sa presèntzia de barneadorzos e tratadorzos termales fontomados, chi aiant zutu sa bidda a retzire s’aproerzu de Montecatini in s’oru de mare.
Sa bidda est famada pro su Santuàriu de Montenero, chi zughet su nùmene de Nostra Sennora de sas Gràssias patrona de sa Tuscana, gasi etotu che pro aer dadu sa nàschida a pessonalidades prestizosas che Amedeo Modigliani, Pietro Mascagni, Giovanni Fattori, Carlo Azeglio Ciampi e medas àteros. Liornu est sa sea de s’Acadèmia Navale, de su cuarteri zenerale de sa Brigada de pararutistas “Folgore” e de su Grupu de interventu ispetziale; in prus de custu, est una de sas 15 dereturas marìtimas in sas cales est partzidu s’iscaru italianu.
Sa bidda est unu de sos portos printzipales pro sas relassiones cun sa Sardinna.
Vancouver
Vancouver este una tzitade de su Canada edd'est sa capitale de sa provintzia de sa British Columbia. Ada una populazione de 615.473 abitantes, mentre chi s'area metropolitana, jamada "Greater Vancouver Regional District" (GVRD) o Metro Vancouver, nde contada 2.318.200 (in su 2009).
Vojvodina
Vojvodina (in serbu: Аутономна Покрајина Војводина/Autonomna Pokrajina Vojvodina, in ungheresu: Vajdaság Autonóm Tartomány, in islovacu:Autonómna Pokrajina Vojvodina, in romunu: Provincia Autonomă Voivodina, in rusinu: Автономна Покраїна Войводина) est una regione autonoma de sa Repùblica de Sèrbia. Su cabulogu est Novi Sad.
Sa Vojvodina tenet istèrrida de 21.506 km2 e populatzione de unos 2 milliones de bividores. Allàcanat in su norti cun s'Ungheria, in s'estu cun sa Romania, in s'uestu cun sa Croàtzia, in su sud-uestu cun sa Bòsnia-Ertzegòvina e in su su cun sa Sèrbia.
Est una regione fortemente multi-ètnica, in ue 26 grupos ètnicos bivent impare, cun livellu de tolleràntzia meda artu. Su grupu prus nùmerosu est su serbu, chi rapresentat unu 70% de sa populatzione totale.
Est sa regione prus rica e economicamente isvilupada de s'istadu.
Acadèmia Pontificale de sa Latinidade
S'Acadèmia Pontificale de sa Latinidade (in latinu Pontificia Academia Latinitatis ) est un' istitutzione collocada in Vaticanu, suta de sa responsabilidade de su Cussìgiu pontificale pro sa cultura, fundada dae papa Beneditu XVI su 10 de santandria de su 2012, in su motu proprio  Latina Lingua  (De sa limba latina).
Missione
Sas missiones de s'Acadèmia de sa latinidade sunt definidas dae s'artìculu 2 de su motu proprio Latina Lingua. Custas missiones cunsistint in :
a) «favorire sa connoschèntzia e s'istùdiu de sa limba e de sa literadura latina chi si tratet de sa clàssica, sa patrìstica, sa medievale o s'umanìstica, in particulare in intro de sas istitutziones de formatzione catolìcas in ue sunt formados e istruidos sos seminaristas e sos preìderos » ;
Atividade
Su matessi motu proprio definit sas atividades printzipales de s'Acadèmia:
Organizatzione
S'Academia est cumposta dae unu presidente e dae unu segretàriu, nominados dae su papa pro unu mandadu de chimbe annos renoàbiles e dae membros —màssimu chimbanta— nominados dae su segretàriu de Istadu. Sa creatzione de s'Acadèmia ìmplicat sa supressione de sa fundatzione Latinitas creada dae Pàulu VI in su 1976.
Su primu presidente de s'Acadèmia est su professore Ivano Dionigi.
Raymond Burr
Est s'attore chi ada impersonadu su personaggiu de sa famosissima serie televisiva Perry Mason.
1608
S'annu 1608 (MDCVIII in nùmeros romanos) est un annu incomintzadu in martis segundu su calendàriu gregorianu.
Minucciano
Minucciano est unu comunu de 2.521 bividoris me de sa Meria o provìntzia de Lucca.
Michoacán
Su Michoacán (in nauatl Michhuaque) est unu de is 32 istados federados de su Mèssicu. Tenet 4'584'471 abitantes in 113 munitzipalidades, e una mannària de 58.599 km².
Cherèmule
Cherèmule est una bidda de 466 abitantes in sa provincia de Tathari.
Bennàlzu
Bennàlzu (bennarzu in nuoresu e gennargiu in campidanesu) est su nòmene de su primu mese de su calendàriu gregorianu.
Tishri
Primu mesi de su calendariu ebraicu, segundu sa sequentzia ordinaria. In ebraicu : תשרי.
Cordolinu de pezza
Su Cordolinu de petza (Pleurotus) est unu tipu de cordolinu basidiomiceti cun una cunsistenzia tipu de petza, mannu meda, cultivau a livellu industriali puru. No si connoscint cordolinus de cussa ginia chi fatzant morri o chi tengiant fenenu.
Athanasiu Kircher
Athanasiu Kircher (Geisa 12 maju 1602 - Roma 28 de santandria 1680) Gesuita tedescu, iscentziadu de medas interessos: filosofu, istoricu, egittologu, astronomu, matematicu, geologu, biologu. Oberas: China Monumentis, qua sacris qua profanis (1667), Ars magna lucis et umbrae (1667) inue si presentat sa lanterna magica.
Gulen
Gulen est unu comunu norvegesu de sa contea de Sogn og Fjordane.
Lisàndria (Egitu)
Lisàndria (in arabu: الإسكندرية al-Iskandariyyain gregu: Ἀλεξάνδρεια) cun 4,1 milliones de abitantes este sa segunda tzitade pius manna de s'Egittu, poi de Cairo. In alessandria b'est su portu pius mannu inue passat s'80% de s'import e export nazionale.
Alessandria est istada fundada in su mese de abrile de su 331 d.C. dae Lisandru Mannu.
Eliseo Spiga
Eliseo Spiga (Aosta 1930 - Casteddu 2009) est istadu un'iscritore e politicu sardu.
Biografia
Naschet in Aosta su 14 de Lampadas 1930, dae babbu e mama disterrados dae sa Sardigna pro rejones vagamente politicas. Luego torradu a Sardigna bivet mascamente tra Casteddu, ue finit sos istudios, Quartu e Quartucciu. Dae minore est signadu dae sas tragicas esperientzias chi bivet, comente sa gherra e totu su famine, s'assustu e sas maladias chi si giughet in fatu, sa bida tribolada de una famiglia de massajos e oberajos.
Est in su clima culturale de su dopoguerra chi cumintzat a intender su carignu de cussu bentu de bideas e cumbinchimentos chi ant a dominare sos annos benidores; s'atopu e sa connoschentzia cun Emilio Lussu, iscritore famadu e gherradore sardista e antifascista, est unu eventu garrigu de cunseguentzias pro totus sos isseberos chi Eliseo at a faghere in bida. Detzidit, infatis, de si dare a sa politica, in s'ala de manca de s'ischieramentu, e in pagu tempus diventat protagonista: a primu in su PCI, a de poi in su PSd'Az. Est unu de sos fundadores de su tzirculu Città - Campagna, de sos periodicos Nazione Sarda e Tempus de Sardigna, su primu chi apat pessadu a unu sindacadu etnicista, su chi dae poi esseret diventadu sa CSS. A s'impinnu politicu s'accumpanzat unu istudiu sighidu a subra de sas chistiones fundamentales de sa cultura sarda, su sardismu, s'autonomismu e pro una torrada a nou economica e sotziale isulana.
In su 1968, cando Eliseo fiat oramai a tesu dae su PCI e dae tota sa manca istitutzionale, bessit unu liberu tituladu Sardegna, rivolta contro la colonizzazione, chi Eliseo firmat cun su "numenalzu" Giuliano Cabitza, in ue bessint a pizu sas bideas suas de unu autoguvernu comunidariu sardu comente s'unica prospetiva pro s'isula. Dispaciados sa tzitade, sos partidos, su comunismu, s'Istadu, Eliseo torrat a una bisione de sa Sardigna comente no si nde bidiant dae tempus e chi at a mantenner fintzas a s'ultima die de bida. In su 1998 benit imprentadu Capezzoli di Pietra, Zonzo Editore. Sa matessi domo imprentadora pubricat unu ateru liberu, chi Eliseo iscriet paris cun s'iscritore e poeta Francesco Masala e su filosofu Placido Cherchi, tituladu Manifesto della gioventù eretica e del comunitarismo, chi proat a ammustrare una ligadura intro sa cultura sarda nuragica e sa de oe, interpretende totu in "giae comunidarista". A sa fine de su 2006 sa domo imprentadora CUEC faghet bessire s'ultimu liberu de Spiga, tituladu La sardità come utopia. Note di un cospiratore, in ue s'autore contat sas esperientzias suas de bida e de politica e, mascamente, proat a inzitare sa umanidade comente unicu remediu pro sos populos de Sardigna e de su mundu intreu minetados dae sa modernidade e dae filosofias comente su positivismu ei su liberalismu.
Eliseo Spiga si ch'est mortu in Casteddu Gioia, su 19 de Sant'Andria, 2009.
Pierre Trudeau
Est istadu su 15mu 1mu ministru de su Canada. Ada amministradu su Canada in d'unu momentu de difficultade ma est resessidu a mantennere s'unidade natzionale e a modificare sa costituzione canadesa aggiunghendebi su Charter of Rights and Freedoms.
Codaruina
Codaruina (nòmene italianu Valledoria) est una bidda de 4.002 abitantes in sa provincia de Tathari.
Segundu
Su segundu (s) est un'unidade de tempus e una de sas sete unidades fundamentales de su Sistema Internatzionale. Si definit comente sa durada de 9.192.631.770 perìodos de radiatzione chi currispondent a sa transitzione intre duos livellos de s'istrutura iperfina de s'istadu fundamentale de su Tzèsiu 133.
Antigamente su segundu est istadu definidu comente 1/86400 de una die solare mèdia. In su 1954 sa de 10 Cunferèntzia Generale de Pesos e Mesuras at delegadu a su Comitadu Internatzionale de Pesos e Mesuras sa ridefinitzione cun prus pretzisione de s'unidade de tempus, in su 1956 su Comitadu at redefinidu su segundu in funtzione de s'annu tròpicu 1900, ca sa traslatzione de sa Terra a inghìriu de su Sole est prus istàbile de su rotatzione. Sa definitzione est istada ratificada a sa de 11 CGPM de su 1960. In su 1967, a sa de 13 CGPM s'est istabilida sa definitzione atuale, fundada supra s'istrutura iperfina de su tzèsiu 133.
In antis de sos relogios mecànicos
Sos egitzianos partiant sa die e sa note in dòighi oras cadaunu, comente mìninu dae su 2000 a.C., de manera chi sa largària de sas oras suas variaiat cun sas istagiones. Sos astrònomos ellenìsticos Hipparchus (versu su 150 a.C.) e Ptolemeu (apross. 150 d.C.) ant partidu sa die segundu unu sistema sessagesimale e puru utilizaiant un'ora mèdia (1⁄24 de una die), ma no utilizaiant unidades de tempos prus minores cun unu nùmene ispetzìficu, si nono chi utilizaiant fratziones simpres de s'ora. Pro sos babilonesos a pustis de su 300 a.C., sa die fiat dividida in manera sessagesimale, est a nàrrere, pro 1⁄60, pro 1⁄60 de cust'ùrtimu, pro 1⁄60 de custu, etz, finas a nessi ses logos a pustis de su puntu sessagesimale (una pretzisione de mancu de 2 microsegundos), ma non partiant in manera sessagesimale unidades prus minores de tempus. Pro esempru, utilizaiant ses logos fratzionales sessagesimales de una die pro ispetzificare sa durada de s'annu, cun totu chi fiant discapassos de medire una fratzione gasi minore de sa die in tempus reale. Pro fagher un àteru esempru, ant ispetzificadu chi su mese sinòdicu mèdiu duraiat 29,31,50,8,20 dies (bator positziones fratzionales sessagesimales), cosa chi est istada repìtida dae Hipparchus e Ptolemeu in modu sessagesimale, e chi est in die de oe su mese sinòdicu mèdiu de su calendàriu ebreu, ma reformulat comente a 29 dies, 12 oras e 793 halakim (1 ora = 1.080 halakim). Sos babilonesos no utilizaiant s'ora, imbetzes utilizaiant una perìodu de tempus dòpiu chi duraiat 120 minutos atuales, una mesura de tempus de bator minutos atuales, e unu perìodu de 3⅓ segundos atuales (s'helek de su calendàriu ebreu atuale).
In s'annu 1000, s'istudiosu persianu al-Biruni at dadu sas oras de sas lunas noas, de chidas determinadas, comente su nùmeru de dies, oras, minutos, segundos, de tres e de bator a pustis de domìniga in su mesudie. In su 1267, s'iscientziadu medievale Roger Bacon at determinadu sas oras de sas lunas noas comente su nùmeru de oras, minutos, segundos, tertzos e cuartos (horae, minuta, secunda, tertia e quarta) a pustis de su mesudie de datas ispetzìficas de su calendàriu. Cun totu chi su tèrmine terçer pro si refèrrere a 1⁄60 de segundu galu esistet in carchi limba, comente pro esempru su polacu (tercja), su turcu (salise) e s'àrabu (ثالثة), su segundu atuale si partit in manera deghimale.
Segundu medidos cun relogios mecànicos
Sos primos relogios a mustrare su segundu sunt aparèssidos durante sa ùrtima metade de su de XVI sèculos. Su prus primidiu de sos relogios atzionados dae mollas, cun una segunda lancetta chi marcaiat sos segundos est unu relogiu sena atributzione connota chi rapresentat a Orpheus, e chi lu podimus agatare in sa colletzione Fremersdorf, datadu intre sos annos 1560 e 1570. .Su primu relogiu capatze de mustrare su tempus in segundos est istadu creadu dae Taqi al-Din in s'osservatòriu de Istanbul intre su 1577 e su 1580. L'at numenadu "relogiu osservatzionale" in su suo A s'àrbore Nabik de su cabu de sos pensamentos, ue l'at descritu comente "unu relogiu mecànicu cun tres agos chi mustrant sas oras, sos minutos e sos segundos." L'at utilizadu comente a relogiu astronòmicu, mescamente pro medire s'artziada dereta de sos isteddos. Su primu relogiu mecànicu chi mustraiat sos segundos de Europa est istadu fraigadu in Isvìtzera a cumintzu de su de XVII sèculos. Su 1581, Tycho Brahe at torradu a disinnare sos relogios chi mustraiant sos minutos in s'osservatòriu suo a manera chi puru mustrarent sos segundos. Sende gasi, non fiant bastante pretzisos pro sos segundos. Su 1587, Tycho s'est chesciadu chi sos bator relogios suos non fiant de acordu de belle 4 segundos. .
Su segundu est divenidu misuràbile cun pretzisione cun s'isvilupu de sos relogios a pèndulu, chi mustraiant su "tempus mèdiu" e non su "tempus aparente" chi mustrant sos relogios a sole; prus in s'ispetzìficu in su 1670, cando William Clement at annantu unu pèndulu de sos segundos a su relogiu de pèndulu originale de Christian Huygens. Su pèndulu de sos segundu tenet unu perìodu de duos segundu, unu pro andare a dae in antis e s'àteru pro andare a dae segus, permitende a su relogiu comtoise chi lu portat contare sos segundos. Partinde dae cuddu momentu, s'est achiridu un'agu de sos segundos chi giraiat una bia pro minutu a sos relogios de pretzisione.
Medidas modernas
In su 1832, Gauss at propostu de utilizare su segundu comente s'unidade fundamentale de tempus in su sistema suo de unidades de millìmetru-milligrammos-segundos. In su 1862, sa British Association for the Advancement of Science (BAAS; Assòtziu Britànnicu pro s'Andamentu de sa Sièntzia) at decraradu:Su BAAS at propostu formalmente a su Sistema CGS in su 1874, mancari custu sistema est istadu remplasadu abbellu abbellu durante sos imbenientes 70 annos pro sas unidades MKS. Tantu sos sistemas CGS comente sos MKS utilizaiant su matessi segundu comente s'unidade sua de base de tempus. Su MKS est istadu adotadu a livellu internatzionale durante sa dècada de 1940, chi definit su segundu comente a 1/86.400 parte de una die solare mèdia.
In su 1956, su Comitadu Internatzionale de Pesos e Mesuras at declaradu chi su segundu si definiat in tèrmines de su perìodu de rivolutzione de sa Terra a inghìriu su Sole in un'època astronòmica determinada, bidu chi tando giai s'ischiat chi su giru de sa Terra a inghìriu de su pròpiu asse no est bastante uniforme comente pro èssere un'istandard de tempus. Custu invalidait sa definitzione anteriora de unu segundu comente sa fratzione 1/86.400 de sa die solare mèdia. Su movimentu de sa Terra est istadu descritu in sas tabellas de su sole de Simon Newcomb de su 1895, totu fruninde una fòrmula pro istimare su movimentu de su Sole in relatzione in s'època 1900 fundada supra pompiaduras astronòmicas realizadas intre su 1750 e su 1892. Su segundu s'est definidu comente: E custa definitzione est istada ratificada dae sa de ùndighi Cunferèntzias Generales de Pesos e Mesuras de su 1960.
S'annu tròpicu, in sa definitzione de 1960, non s'est medidu si nono chi s'est carculadu partinde dae una fòrmula chi descriet un'annu tropicale mèdiu, chi mìnimat in manera liniare in su tempus, de inoghe su riferimentu curiosu in un'annu ispetzìficu istantàneu tropicale. Custu est in cunformidade cun s'iscala de tempus de efemèrides adotada dae s'IAU in su 1952. Custa definitzione ponet sas positziones osservadas dae sos corpos de su chelu in acordu cun sas teorias dinàmicas de Newton de su movimentu. In cuncretu, sas taulas utilizadas dae sa parte majore de su de XX sèculos fiant Tabellas de su Sole de Newcomb (utilizadas dae su 1900 finas a su 1983) e sas Tabellas de sa luna de Brown (utilizadas dae su 1923 finas a su 1983).
Duncas, sa definitzione de su 1960 de su Sistema Internatzionale at abbandonadu sa relatzione esplìtzita intre su segundu sientìficu e sa longitùdine de una die, chi est comente sa majoria de sa gente cumprendet su tèrmine. Cun s'isvilupu de sos relogios atòmicos a cumintzu de 1960, s'est detzìdidu utilizare s'ora atòmica comente sa base de sa definitzione de su segundu, in logu de sa rivolutzione de sa Terra a inghìriu su Sole.
A pustis de diversos annos de traballu, Louis Essen de su Laboratòriu Natzionale de Fìsica (Teddington, Inghilterra) e William Markowitz de su United States Naval Observatory (USNO) ant determinadu sa relatzione intre sa frecuèntzia de sa transitzione iperfina de su tzèsiu e su segundu àtomu de efemèrides. S'impreu de unu mètodu de mesura comunu in sa base de sos signales retzidos dae un'istatzione ràdiu WWV, chi determinant su movimentu orbitale de sa Luna subra sa Terra, de sa cale si diat pòdere deduire su movimentu aparente de su Sole, in tèrmines de tempus medidu dae unu relogiu atòmicu. Issos ant agatadu chi su segundu de tempus de efemèrides (TI) at tentu sa durada de 9.192.631.770 ± 20 ciclos de sa frecuèntzia de su tzèsiu isseperadu Comente a resurtadu, su 1967 sa de XIII Cunferèntzia Generale de Pesos e Mesuras at definidu su SI de su segundu fundende·si supra su tempus atòmicu: Custu segundu SI, mentovadu tempus atòmicu, s'est dimostradu prus a tardu chi fiat de acordu, in tèrmines de 1 parte in 10 10, cun su segundu de su tempus de efemèrides, partinde dae pompiaduras lunares. (Sende gasi, custu segundu SI giai fiat, una bia adotada, unu pagu de prus curtzu de su balore de su segundu de su tempus solare mèdiu. )